ג'יש-י מוחמד

ג'יש-י מוחמד (באורדו: جيش محمد, תרגום מערבית: צבא מוחמד) הוא ארגון טרור אסלאמי סוני הפעיל בקשמיר. היעד העיקרי של הארגון הוא להעביר את קשמיר מהודו ולמזג אותה לתוך פקיסטן תחת שלטון של שריעה אסלאמית. הארגון ביצע מספר התקפות, בעיקר על יעדים הודיים בג'אמו וקשמיר. לארגון יחסים קרובים עם הטליבאן ואל-קאעידה באפגניסטן.  בשנת 2006 הוא נחשד גם בתכנון פיגוע אווירי טרנס-אטלנטי, שסוכל.

הארגון מוגדר כארגון טרור באוסטרליה, בקנדה, בהודו, באיחוד האמירויות, בבריטניה, בארצות הברית, באו"ם וב-BRICS. כמו כן, הוא מוגדר כארגון טרור אפילו בפקיסטן, אולם הוא מפעיל כמה מוסדות במדינה באופן גלוי ללא מפריע.

הערות שוליים 

ארגוני טרור אסלאמי
יחסי הודו–פקיסטן
קשמיר